En dan, wanneer jy die selfoon oopmaak, ontdek jy hierdie foto. ’n Selfie deur jou meisiekind; net sodat jy haar nie vergeet nie!
Marakit. Sy is ‘n Fillipynse vlugteling wat tans in Nederland woon. Sy sing oor ontheemding en die lot van vlugtelinge. Ons het baie vlugtelinge in Suid-Afrika, maar ek mag nie hulle gesigte wys nie. Daarom kies ek hierdie agtienjarige as die gesig van die vlugteling.
’n Meisie van die Durbanville Kinderhuis, wat naamloos gelaat sal word Daar is baie leiers wat vandaar kom. Ons mag hulle nie altyd wys nie.
Inderdaad. Daar is enorme probleme wat vir ons jeug voorlê. Die ATKV sê byvoorbeeld in ’n persverklaring: Ons land het soveel gevorder, die apartheidswetgewing is lank reeds afgeskaf, mnr. Mandela en talle ander kon uit die gevangenisse stap. Hulle kon hande kom vat met mnr. de Klerk en sy gemeenskap. Ons het ‘n versoening beleef waarvan die wêreld vandag nog in vervoering raak. Ons realiteite in 2016 vra egter vir dringende antwoorde.
Kyk hierdie bendelid wat ek – met sy toestemming – in Atlantis afgeneem het. Op sy hand staan THUG – en dit is permanent.
By die onlangse algemene jaarvergadering is wegbreeksessies geskep wat deur die jeugtakke gelei is, die ouer garde kon versoek om te praat, en hulle het, maar hulle moes ook luister.
Randfontein High het die gehoor uitgedaag met ’n brutale stuk oor wat in die tienertronke gebeur. Die spelers van Randfontein High is met staande ovasies begroet deur oud en jonk. Klik hier vir ’n volledige berig.
Ek sien dit elders ook. Kyk hierdie drie meisies wat ek by die Franschhoek Literêre Fees afgeneem het. Ek plaas hierdie foto omdat hulle hele wese sê: Ons laat ons nie voorsê nie.
Verder kyk ek na die Afrikaanse boeke. Veral in Engelse plekke soos Durban. Dan dra ek my Afrikaanse hoed en maak seker die hele Afrikaanse rak is netjies. ’n Mens help mos maar. Broederlike plig.